Денис Бодров Рәсәй йыйылма командаһына тәү тапҡыр 2005 йылда саҡырыла. Шул йылдың ноябрендә Рәсәйҙең Ступино ҡалаһында үткән турнирға Рәсәй йәштәр йыйылма командаһына саҡырыу ала. Ул шунда ике уйын үткәрә һәм ике мәрәй йыя, ә Рәсәй был турнирҙы еңә. Ошо турнирҙағы яҡшы уйыны менән Денис йәштәр донъя чемпионатына барыуға лайыҡ була. Канадала үткән донъя беренселегендә Денис 6 уйын үткәрә һәм өс тапҡыр һөҙөмтәле пас бирә. Рәсәй йыйылма командаһы турнирҙың финалына етә һәм майҙансыҡтың хужаларына еңелеп көмөш миҙалдар менән бүләкләнәләр.